Talous- ja sosiaalikomitean lausunto aiheesta "Ehdotus neuvoston asetukseksi (EY, EHTY, Euratom) 21. päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta"



Virallinen lehti nro C 284 , 14/09/1998 s. 0054



Talous- ja sosiaalikomitean lausunto aiheesta "Ehdotus neuvoston asetukseksi (EY, EHTY, Euratom) 21. päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta" () (98/C 284/10) Neuvosto päätti 26. toukokuuta 1998 Euroopan yhteisön perustamissopimuksen 198 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut talous-, raha- ja valuutta-asiain jaosto antoi lausuntonsa 9. kesäkuuta 1998. Ainoa esittelijä oli Roy Donovan. Talous- ja sosiaalikomitea hyväksyi 1. 2. heinäkuuta 1998 pitämässään 356. täysistunnossa (heinäkuun 1. päivän kokouksessa) seuraavan lausunnon äänin 139 puolesta, 0 vastaan 6:n pidättyessä äänestämästä. 1. Varainhoitoasetukseen esitetään erityisiä muutoksia seuraavien seikkojen perusteella: talous- ja rahaliiton kolmannen vaiheen alkaminen ja ecun ja yhdentoista yhteiseen rahaan siirtyvän jäsenvaltion rahayksiköt korvaavan euron käyttöönotto; Maastrichtin sopimuksen pöytäkirja 16:n kumoaminen Amsterdamin sopimuksessa. Tässä pöytäkirjassa määrättiin talous- ja sosiaalikomitealle ja alueiden komitealle yhteinen organisaatiorakenne. 2. Komission ehdotus2.1. Komissio esittää, että varainhoitoasetuksessa kaikki viittaukset ecuun korvataan eurolla, että unionin saatavat ja velat lasketaan ja suoritetaan euroina ja että euron ulkopuolelle jäävien jäsenvaltioiden kohdalla kaikki viittaukset ecuun korvataan viittauksilla kyseisen jäsenvaltion rahayksikköön. Koska eräät vakautus- ja kasvusopimukseen sisältyviin toimiin liittyvät rahamäärät (koroton talletus, sakko) kulkevat talousarvion kautta, komissio esittää varainhoitoasetukseen muutosta, jossa näihin summiin sovellettava kirjanpitomenetelmä kuvaillaan tarkasti. 2.2. Maastrichtin sopimuksen kumotun pöytäkirjan 16 osalta komissio ehdottaa, että kaikki viittaukset talous- ja sosiaalikomitean ja alueiden komitean yhteiseen organisaatiorakenteeseen poistetaan ja kummallekin komitealle varataan talousarvioon oma pääluokkansa. 3. TSK:n kommentit3.1. TSK ilmaisee tyytyväisyytensä siitä, että ecusta poiketen euro ei ole pelkkä valuuttakorin ilmentymä vaan myös oikea raha. Komission esittämät erityiset muutokset ovat välttämättömiä unionin varainhoitoasetuksen tekniseksi sopeuttamiseksi talous- ja rahaliiton kolmanteen vaiheeseen. 3.2. Komissio ottaa ehdotuksessaan huomioon myös erityisongelmat, jotka liittyvät siihen, etteivät kaikki jäsenvaltiot siirry euroon alusta alkaen. Uusi 35 artikla velvoittaa komission toimittamaan euron ulkopuolelle jääville jäsenvaltioille neljännesvuosittain otteen kyseisen jäsenvaltion valuutasta euroon ja päinvastoin tehdyistä siirroista. 3.3. Vakautus- ja kasvusopimuksen talletuksiin ja sakkoihin liittyvät muutokset takaavat EU:n varainhoidon riittävän avoimuuden. Talletussumma tai sakko otetaan huomioon vasta, kun seuraamuksen muutoksenhakuoikeus on rauennut ja talletuksesta tai sakosta on tullut lopullinen. 3.4. Neuvoston päätös kumota Maastrichtin sopimuksen pöytäkirja 16, jossa määrättiin, että "talousja sosiaalikomitealla ja alueiden komitealla on yhteinen organisaatiorakenne", johtaa talousarvion pääluokan VI osan C poistamiseen ja tähän saakka siinä esitettyjen varojen jakamiseen ja siirtämiseen TSK:n ja AK:n erillisiin talousarvioihin. Koska talousarviosta nykyiselläänkin ilmenee yhteisen organisaatiorakenteen virkojen "alkuperä" (), on virkojen jakaminen komiteoiden kesken melko yksinkertaista. Muihin kuin viroista aiheutuviin menoihin varattujen määrärahojen jakaminen voisi perustua varainhoitoasetuksen 22 artiklassa ennakoituun analyyttiseen kirjanpitoon. 3.5. TSK arvostaa komission ehdotusta luoda talousarvioon kummallekin komitealle oma pääluokkansa. Näin kummallekin komitealle luodaan oma budjettikehys, jonka puitteissa ne voivat määritellä omat painopistealueensa ja vastata talousarvioistaan itsenäisesti. 3.6. Aiemman kokemuksensa ja etenkin yhteiseen organisaatiorakenteeseen liittyvien suurien säästöjen perusteella TSK tiedostaa ja myöntää, että vapaaehtoisuuteen perustuvan yhteistyön jatkaminen asiakirjojen tuotannossa ja kiinteistöihin liittyvissä toimissa on taloudellisesti järkevää, mikäli komiteat tulevaisuudessa sijaitsevat lähekkäin. Bryssel, 1. heinäkuuta 1998. Talous- ja sosiaalikomitean puheenjohtaja Tom JENKINS () EYVL C 149, 15.5.1998, s. 21. () EYVL L 44, 16.2.1998, s. 158 henkilöstönmäärä, pääluokka VI, osa C: yhteinen organisaatiorakenne, alaviite 3: "Joista 408 virkaa talous- ja sosiaalikomiteasta ja 108 virkaa alueiden komiteasta".